 Saddex bilood kadib ayay Hoden timid magaalada Jigjiga reerkooduna waxay degganaayeen xaafadda 06, Axmed wuxuu maqlay imaatinka Hoden wuxuuna markiiba yimid magaalada Jigjiga isagoo markan goaansaday in uu aad u daydayo soona helo maadaama ay xaafaddii hore ka guureen oy xaafad cusub dageen, Axmed markii uu Jigjiga yimidba waxay is raaceen wiil ay saaxiibo yihiin Axmed oo la odhan jiray Daahir, Axmed iyo Daahir way is raaceen waxayna raaceen taaksi ay khaas u kiraysteen waxayna daydayeen Hoden meesha ay ka deggan tahay Jigjiga raadintiina waxay ku qaadatay wakhti dhan 5 saacadood, kaddib ayay si farxad leh u heleen xaafadii Hoden, waxay arkeen Hoden oo dhar maydhaysa xaafadda horteeda, Axmed ayaa hor arkay balse waxaa la hadlay Daahir oo u dhawaaqay isagoo leh Hodaney... codkii ayay maqashay wajigoodase maysan arkin way kacday waxayna markiiba isha ku aragtay Axmed waa wiilkii waa naftii ay is jeclaayeen! 